stanford-oval/wikipedia huggingface dataset:
Conservatoire national des arts et métiers

Conservatoire national des arts et métiers
Conservatoire national des arts et métiers (CNAM) on grande école Pariisissa, Ranskassa. Sen tavoitteena on tarjota koulutusta ja tutkimusta tieteen ja teollisuuden edistämiseksi. Siinä on laaja keksintöjen museo, joka on myös suuren yleisön käytettävissä.
Kuuluisia valmistuneita

Henri Becquerel, ranskalainen fyysikko
Nicolas-Joseph Cugnot, ranskalainen sotilasinsinööri ja keksijä
Aiheesta muualla

Kuvia tai muita tiedostoja aiheesta Conservatoire national des arts et métiers Wikimedia Commonsissa
Dalila Jakupović

| Dalila Jakupović |
| --- | --- |

Henkilötiedot
Syntynyt: 24. maaliskuuta 1991 (ikä 33)
Kansalaisuus:   Slovenia
Tennispelaaja
Kätisyys:  oikea
Palkintorahat:  1 188 559 USD
Kaksinpeli
Paras sijoitus:  69. (5.11.2018)
Voitot/tappiot:  443–405
Grand Slam -turnauksissa
Australian avoimet:  1. kierros (2019)
Ranskan avoimet:  1. kierros (2018)
Yhdysvaltain avoimet:  1. kierros (2018)
Nelinpeli
Paras sijoitus:  38. (10.9.2018)
Turnausvoittoja:  2
Voitot/tappiot:  277–236
Grand Slam -turnauksissa
Australian avoimet:  2. kierros (2018)
Ranskan avoimet:  3. kierros (2018)
Wimbledon:  1. kierros (2018)
Yhdysvaltain avoimet:  puolivälierät (2018)
Aiheesta muualla
dalilajakupovic.com
ITF
WTA
Dalila Jakupović (s. 24. maaliskuuta 1991 Jesenice) on slovenialainen tennispelaaja. Hän on sijoittunut parhaimmillaan kaksinpelissä WTA-listan sijalle 69 marraskuussa 2018 ja nelinpelissä sijalle 38 syyskuussa 2018. Hän on voittanut urallaan kaksi WTA-turnausta nelinpelissä.
Marraskuussa 2017 Jakupović pelasi sijoittamattomana WTA 125k -turnauksen loppuottelussa Mumbaissa. Hän hävisi loppuottelussa Aryna Sabalenkalle. Vuonna 2017 Jakupović voitti Istanbulin WTA-turnauksen nelinpelin Nadija Kitšenokin kanssa. Vuonna 2018 hän voitti Irina Kromatševan kanssa Bogotán WTA-turnauksen nelinpelin.
Aiheesta muualla

Dalila Jakupović WTA:n sivuilla (englanniksi)
Dalila Jakupović ITF:n sivuilla (englanniksi)
Dinesh Nandini Dalmia

Dinesh Nandini Dalmia Intian vuoden 2009 postimerkissä
Dinesh Nandini Dalmia (16. helmikuuta 1928 – 25. lokakuuta 2007) oli intialainen kirjailija, jonka tuotanto koostuu 35 hindinkielisestä teoksesta. Kirjallisten ansioidensa vuoksi hänelle myönnettiin useita palkintoja, joista merkittävin on Padma Vibhushan vuodelta 2006. Hän oli myös ensimmäinen tohtorintutkinnon suorittanut rajasthanilaisnainen. Intian postilaitos ikuisti hänet postimerkkiin vuonna 2009.
Dalmia yritti nuoruudessaan itsemurhaa, jonka seurauksena hän sai hysteerisiä oireita. Hänen isänsä erehtyi luulemaan tyttärensä lihaskouristuksia jumalallisiksi merkeiksi, minkä vuoksi Dalmia sai mainetta kotiseudullaan. Myöhemmin hän aloitti kirjeenvaihdon Jawaharlal Nehrun kanssa ja suunnitteli itselleen poliittista uraa. Hän kuitenkin luopui haaveestaan ja avioitui teollisuusvaikuttaja Ramkrishna Dalmian kanssa ollen hänen kuudes vaimonsa. Pariskunta sai yhdessä seitsemän lasta.
Kuolemansa jälkeen Dalmia on jäänyt aviomiehensä varjoon eikä hänen kirjoituksiaan ole käännetty muille kielille. Intiassa häntä on muistettu nimeämällä Delhissä sijaitseva tie hänen mukaansa vuonna 2008. Vuotta myöhemmin hänet ikuistettiin postimerkkiin.
Ding Dong (Dana Internationalin kappale)

|  Ding Dong> Kappaleen tiedot |
| --- | --- |
Esittäjä(t):  Dana International
Tyylilaji:  pop
Säveltäjä(t):  Dana International
Sanoittaja(t):  Dana International
Euroviisutiedot
Vuosi:  2011
Maa:  Israel
Kieli:  englanti, heprea
Sijoitus semifinaalissa:  15.
Pisteet semifinaalissa:  38
Sanat:  sanoitus
Ding Dong on Dana Internationalin esittämä kappale, joka edusti Israelia vuoden 2011 Eurovision laulukilpailussa Saksan Düsseldorfissa.
Kappale kilpaili Euroviisujen toisessa semifinaalissa, jossa se sijoittui viidenneksitoista ja täten karsiutui finaalista.
Dendrá

| Dendrá Δενδρά |
| --- | --- |
 Dendrá. Näkymä muinaiselta hautausmaalta nykyiselle hautausmaalle.
 Dendrá
 Koordinaatit: 37°39′16″N, 22°49′42″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Argolis
Kunta:  Náfplio
Hallinto:  
 – Asutustyyppi:  kylä
 – Kallikrates-koodi:  4101030601
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Dendrá (kreik. Δενδρά) on Kreikan kylä, joka kuuluu hallinnollisesti Náfplion kuntaan, Argoliksen alueyksikköön ja Peloponnesoksen alueeseen. Aiemmin kylä kuului Midéan kuntaan ja vuodesta 2011 lähtien Náfplion kunnan Midéan kunnallisyksikköön. Kylä luetaan yhteen läheisen Mánesiksen kylän kanssa, eikä sitä tilastoida erikseen väestötilastoinnissa.
Dendrán tholos-hauta.
Dendrá sijaitsee noin yhdeksän kilometriä itäkoilliseen Árgoksen kaupungista sekä noin 20 kilometriä pohjoiskoilliseen Náfplion kaupungista. Dendrá tunnetaan ennen kaikkea mykeneläisaikaisten hautojen arkeologisena kohteena. Se sijaitsee länteen Mideian mykeneläisaikaisen asutuksen paikasta ja on mahdollisesti kuulunut pronssikaudella Mideian alaisuuteen. Paikka on ollut käytössä noin vuosina 1500–1180 eaa. Alueelta on löydetty yksi tholos-hauta sekä kuusitoista kammiohautaa. Niistä on tehty lukuisia hautaesinelöytöjä. Haudoista on löydetty muun muassa kokonainen pronssihaarniska eli niin kutsuttu Dendrán haarniska sekä haudattujen hevosten jäänteitä.
Arkeologiset kaivaukset alueella ovat Ruotsin Ateenan-instituutin sekä kreikkalaisten arkeologien suorittamia. Ne alkoivat vuonna 1926 Axel W. Perssonin johdolla. Alueen löydökset ovat Náfplion arkeologisessa museossa sekä Kansallisessa arkeologisessa museossa Ateenassa.
Aiheesta muualla

Kuvia tai muita tiedostoja aiheesta Dendrá Wikimedia Commonsissa
Dendrophylliidae

| Dendrophylliidae |
| --- | --- |
 Tubastrea faulkneri
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Lahko::  Kivikorallit Scleractinia
Heimo::  Dendrophylliidae  Gray 1847
Katso myös
   Dendrophylliidae Wikispeciesissä   Dendrophylliidae Commonsissa 
Infobox OKNimi-testi OK: 
Dendrophylliidae on kivikorallien  heimo, joka on saanut tieteellisen nimensä kreikan sanoista dendron, puu ja phyllon, lehti. Joidenkin lajien kasvutapa onkin puumainen, mutta ei kaikkien.
Heimon lajeja tunnetaan fossiileista varhaisliitukaudelta alkaen, ja nykyisin ne ovat levinneet maailman kaikille merille Pohjanmereltä Etelämerelle asti, pinnasta 2500 metrin syvyyteen. Lajeja tunnetaan  kaikkiaan 166. Useimmilla heimon  lajeilla ei ole symbioottisia zooksantellileviä, jotka tuottaisivat ravintoa yhteyttämällä, joten ne voivat elää myös pimeässä: syvällä meressä tai luolissa.
Heimoon kuuluvia sukuja

Turbinaria yhteyttävä riuttoja rakentava suku
Duncanopsammia yhteyttävä riuttoja rakentava suku
Rhizopsammia
Balanophyllia
Heteropsammia joitakin yhteyttäviä lajeja
Tubastrea
Dendrophyllia
Notophyllia
Enallopsammia muodostaa syvänmeren riuttoja
Dendrite

| Dendrite |
| --- | --- |
Kehittäjä:  The Matrix.org Foundation
Kehityshistoria
Kehitystilanne:  Aktiivinen
Tiedot
Ohjelmistotyyppi:  Pikaviestinpalvelin
Alusta:  Alustariippumaton
Ohjelmointikielet:  Go
Lisenssi:  Apache License 2.0
Aiheesta muualla
Verkkosivusto
Versiohallinta
Dendrite on avoimen lähdekoodin Matrix-palvelinohjelmisto. Ohjelmistoa käytetään pikaviestinnässä ja se noudattaa Matrix-protokollaa. Dendrite on kirjoitettu Go-ohjelmointikielellä ja sen tarkoituksena on tarjota tehokas, luotettava ja skaalautuva vaihtoehto Synapselle. Lokakuussa 2020 se siirtyi beetavaiheeseen.
Aiheesta muualla

Verkkosivusto (Arkistoitu – Internet Archive)
Git-arkisto
David Navarro

| 0 | 1 | 2 | 3 |
| --- | --- | --- | --- |

Henkilötiedot
Koko nimi: David Navarro Pedrós
Syntymäaika: 25. toukokuuta 1980 (ikä 44)
Syntymäpaikka: Sagunto, Espanja
Pelipaikka: keskuspuolustaja
Pituus: 183 senttimetriä
Seura
Seura: Levante
Pelinumero: 4
Junioriseurat
1997–1999: Valencia
Seurat
| Vuodet | Seura | O | (M) |
| 1999–2003 | Valencia B | 56 | (3) |
| 2002–2011 | Valencia | 97 | (7) |
| 2007–2009 | → Mallorca | 48 | (1) |
| 2011–2012 | Neuchâtel Xamax | 16 | (0) |
| 2012– | Levante | 100 | (2) |
 Seurajoukkueuran tilastot kattavat vain kansalliset sarjat, päivitetty 20. maaliskuuta 2016.
David Navarro Pedrós (s. 25. toukokuuta 1980 Sagunto, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Levantea ja on pelipaikaltaan keskuspuolustaja.
Ura

Navarro on Valencian junioriakatemian kasvatti. Vuonna 2001 hän nousi edustusjoukkueeseen. Seuraavien kuuden kauden aikana Navarro ei saanut säännöllisesti peliaikaa, mutta oli mukana voittamassa muun muassa kahta pääsarjamestaruutta vuosina 2002 ja 2004. Euroopan kentillä hän onnistui maalinteossa 26. helmikuuta 2004 turkkilaista Beşiktaşia vastaan. Valencia eteni aina finaaliin asti vuoden 2004 UEFA Cupissa, ja kohtasi siellä Marseillen. Finaali päättyi Valencian 2–0-voittoon.
6. maaliskuuta 2007 Mestarien liigan kotiottelussa Internazionalen vastaan ottelun päätyttyä tasatulokseen 1–1 Navarro ryntäsi vaihdosta kentälle, jossa hän oli ollut koko pelin ajan. Ristiriitaa hänellä syntyi muun muassa Inter-pelaaja Nicolás Burdisson kanssa, jonka nenä murtui Navarron lyötyä häntä kasvoihin joukkuetovereiden estelyistä huolimatta. Tämän jälkeen Navarro pakeni joukkueen pukuhuoneeseen Julio Cruzin, Iván Córdoban ja Maiconin jahdatessa häntä. Myöhemmin vielä Inter-maalivahti Francesco Toldo kävi selvittelemässä tapahtunutta Valencian pukuhuoneessa.
7. maaliskuuta 2007 UEFA syytti Valencia-pelaajia Navarroa ja Carlos Marchenaa sekä Inter-pelaajia Cruzia, Córdobaa ja Maiconia epäurheilijamaisesta käyttäytymisestä. Myöhemmin Navarro pahoitteli tekojaan ja esitti anteeksipyynnön Burdissolle.
14. maaliskuuta 2007 UEFA:n tutkittua videolta ottelun tapahtumat, se rankaisi Navarroa kuuden kuukauden pelikielolla kaikista Euroopan sarjoista. Myöhemmin useiden valitusten jälkeen FIFA lievensi rangaistusta niin, että Navarro kykenee pelaamaan kansallisia pelejä ja maaotteluita. Näin hän pystyi pelaamaan vielä kauden 2006–2007 lopun otteluissa.
Kauden 2007–2008 Navarro pelasi lainalla Mallorcassa. Otteluita kaudella kertyi yhteensä 18. Heinäkuussa 2008 hän palasi Valenciaan, mutta hänet päätettiinkin lainata uudelleen vuoden sopimuksella Mallorcaan kaudeksi 2008–2009.
Kaudet 2009–2010 ja 2010–2011 Navarro pelasi jälleen Valenciassa, mutta kaudeksi 2011–2012 hän siirtyi sveitsiläiseen Neuchâtel Xamaxiin. Hän kuitenkin palasi kesken kauden Espanjaan, seuranaan tällä kertaa Levante.
Aiheesta muualla

David Navarron tilastot BDFutbol-sivustolla (englanniksi)
Levante – Primera División
1 Jesús |
2 I. López |
3 Toño |
4 Navarro |
5 Uche |
6 Vyntra |
7 Barral |
8 El Zhar |
9 Martins |
10 R. García |
11 Morales |
12 Juanfran |
13 Mariño |
14 Ramis |
15 Nikos |
16 El Adoua |
17 Xumetra |
18 Víctor |
19 P. López |
20 V. Pérez |
21 Ivanschitz |
22 Sissoko |
23 Diop |
24 Simão |
25 José Mari |
26 Camarasa |
30 Jason |
Valmentaja Alcaraz
Christian Heljanko

| Christian Heljanko |
| --- | --- |

Henkilötiedot
Syntynyt: 2. huhtikuuta 1997 (ikä 27) Porvoo, Suomi
Kansalaisuus:   Suomi
Jääkiekkoilija
Lempinimi:  Chrisu, Helkku
Pelipaikka:  maalivahti
Hanska:  vasen
Pituus:  184 cm
Paino:  85 kg
Seura
Seura:  Linköping HC
Sarja:  SHL
Pelaajaura
Pääsarjaura:  2015–
Aik. seurat:  Kiekko-Vantaa (Mestis) Jukurit (Mestis) LeKi (Mestis) Tappara (SML)
Christian Heljanko (s. 2. huhtikuuta 1997 Porvoo) on suomalainen jääkiekkomaalivahti, joka pelaa Ruotsissa SHL-liigan Linköping HC:ssä.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Sveitsi 2015 | jääkiekko |  |
Heljanko edusti Suomea MM-kilpailuissa vuonna 2023. Hän toimi pääasiassa joukkueen kolmosmaalivahtina. Heljanko puki kahteen otteluun, mutta hän ei kuitenkaan saanut peliaikaa. Heljanko on pelannut kaikkiaan neljä A-maaottelua. Hän teki A-maajoukkuedebyyttinsä Channel One Cupin toisessa ottelussa 19. joulukuuta 2021 Moskovan TsSKA Arenalla Kanadaa vastaan. Heljanko torjui Suomen 4–1-voittoon päättyneessä ottelussa 17 kertaa. Ensimmäisen nollapelinsä A-maajoukkueessa hän torjui kolmannessa ottelussaan, Karjala-turnauksen avausottelussa 9. marraskuuta 2023 Tampereen Nokia Arenalla Sveitsiä vastaan. Heljanko torjui Suomen 4–0-voittoon päättyneessä ottelussa 25 kertaa.
Heljanko edusti Suomea myös alle 18-vuotiaiden MM-kilpailuissa vuonna 2015, jolloin hän voitti hopeaa. Heljanko ei kuitenkaan saanut peliaikaa, vaan hän toimi koko turnauksen ajan kakkosmaalivahtina Veini Vehviläiselle. Heljanko pelasi myös alle 18-vuotiaiden Ivan Hlinkan muistoturnauksessa vuonna 2014, jolloin hän jakoi torjuntavastuun Vehviläisen kanssa ja pelasi kaksi ottelua.
Muuta

Heljangon pikkuveli Rasmus pelaa hyökkääjänä Puolan Polska Hokej Ligan GKS Tychyssä. Veljesten isä Simo Heljanko on entinen MM-tason motocrosskuljettaja, joka toimii nykyään perheyritys Muovi-Heljangon toimitusjohtajana.
Christian Heljanko harrasti lapsena omien sanojensa mukaan myös 12–13-vuotiaaksi asti jalkapalloa. Hänen seuransa oli porvoolainen FC Futura.
Heljanko valmistui ylioppilaaksi Mäkelänrinteen lukiosta keväällä 2017.
Culpeo

| Culpeo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Alalahko::  Caniformia
Heimo::  Koiraeläimet Canidae
Suku::  Eteläamerikanketut Lycalopex
Laji::  culpaeus
Kaksiosainen nimi
 Lycalopex culpaeus  (Molina, 1782) 
Synonyymit
 Pseudalopex culpaeus 
 Culpeon levinneisyys
Katso myös
   Culpeo Wikispeciesissä   Culpeo Commonsissa 
Infobox OKNimi-testi OKIUCN-testi OK: 
Culpeo eli isoandienkettu (Lycalopex culpaeus) on Etelä-Amerikan länsi- ja eteläosissa tavattava petoeläin.
Levinneisyys

Culpeota tavataan Etelä-Amerikassa Kolumbian lounaisosista Argentiinan Tierra del Fuegoon ulottuvalla alueella. Lajin ei uskota olevan vaarassa, ja se on luokiteltu elinvoimaiseksi.
Ravinto

Culpeon pääasiallista ravintoa ovat jyrsijät, jänikset, linnut sekä erilaiset matelijat.
Culpeo ja ihminen

Culpeota metsästetään ja pyydystetään turkin takia, mutta metsästys on vähentynyt. Lisäksi sitä vainotaan metsästämällä sekä myrkyttämällä, koska se saalistaa ajoittain myös karjaa.
Dendrobranchiata

| Dendrobranchiata |
| --- | --- |
 Litopenaeus setiferus
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Kymmenjalkaiset Decapoda
Alalahko::  Dendrobranchiata  Bate, 1888
Yläheimot ja heimot
 Penaeoidea Aristeidae  Benthesicymidae  Penaeidae  Sicyoniidae  Solenoceridae  Sergestoidea Luciferidae  Sergestidae 
Katso myös
   Dendrobranchiata Wikispeciesissä   Dendrobranchiata Commonsissa 
Infobox OKNimi-testi OK: 
Dendrobranchiata on toinen kymmenjalkaisten äyriäisten kahdesta alalahkosta. Alalahkon nimi Dendrobranchiata viittaa sen jäsenten puumaisesti haaroittuneeseen kidusten rakenteeseen (kreik. dendron ’puu’, branchia ’kidukset’). Tämä erottaa ne Pleocyemata-alalahkosta, jossa kidukset ovat haarattomat.
Dendrobranchiata-äyriäiset ovat katkarapuja. Niiden ruumis on pitkänomainen, jokseenkin liereä ja sitä luonnehtii vahva, lihaksikas pyrstöosa. Selkäkilpi (carapax) on  suhteellisen pehmeä ja ohut, sen etureuna  muodostaa sarvimaisen otsapiikin. Keskiruumiin jalat ovat ohuet, takaruumiin (”ravunpyrstön”) raajat taas ovat sopeutuneet uimajaloiksi. Tuntosarvet ovat useimmiten pitkät. Katkaravut yleensä liikkuvat pohjan tuntumassa, jotkut uivat vapaassa vedessä.
Katkarapuja on kuitenkin myös kymmenjalkaisten toisessa alalahkossa Pleocyemata. Tuon ryhmän  ”aidot katkaravut” (Caridea-osalahko) muistuttavat Dendrobranciata-katkarapuja ulkoisesti, mutta eroavat mm. kidusrakenteen sekä lisääntymistavan suhteen. Dendrobranchiata-katkaravut laskevat munansa veteen, jossa tapahtuu ulkoinen hedelmöitys, ja jossa munista kehittyy nauplius-toukkia. Pleocyemata-rapujen munat taas kehittyvät naaraan pyrstön alla.
Tiikerikatkarapu Penaeus monodon
Nuori Litopenaeus vannamei
Dendrobranchiata-alalahko jaetaan kahteen yläheimoon, Penaeoidea ja Sergestoidea, ja edelleen seitsemään heimoon, joissa on noin 500 lajia. Useimmat ovat merieläimiä, jotkut elävät jokisuissa hyvinkin laimeassa murtovedessä. Penaoidea-ryhmän lajit ovat yleensä pohjaeläimiä, Sergestoidea-lajit taas pelagisia.
Kalastus ja käyttö

Dendrobranchiata-katkarapujen Penaeidae-heimoon kuuluvat tärkeimmät vesiviljelyssä käytetyt  katkaravut. Nämä ovat mm. aasialaisen keittiön peruselintarvikkeita. Kaikkein tärkeimmäksi lajiksi on 2000-luvulla nopeasti noussut Keski- ja Etelä-Amerikan Tyynenmeren rannikolla kasvatettava valkokatkarapu (Litopenaeus vannamei = Penaeus vannamei). Sen vuosituotanto 2012 oli jo yli kolme miljoonaa tonnia ja ylitti arvoltaan lohen viljelytuotannon arvon.    Toinen keskeinen laji on Indopasifisen merialueen tiikerikatkarapu (Penaeus monodon), jonka vuosituotanto on miljoonan tonnin luokkaa. Tästä 80 % tulee vesiviljelystä, loput kalastuksesta. Tiikerikatkarapu kasvaa yli 30-senttiseksi ja puolikiloiseksi.
DIANA-malli

DIANA-toimintamalli (Dialogical Authentic Netlearning Activity) kuvaa dialogista ja autenttista oppimista ja opettamista verkossa. Vaikka toimintamalli on alun perin kehitetty verkossa tapahtuvaa oppimista varten, sen periaatteet soveltuvat mihin tahansa oppimisympäristöön. Toimintamallin kehittäjien (Aarnio ja Enqvist) tavoitteena on ollut luoda malli, jonka avulla osaamisen rakentaminen virtuaalisessa ympäristössä on innostunutta ja yhteisöllistä. DIANA-mallin mukainen oppimisprosessi etenee autenttisesti ja dialogisesti. Dialogi tarkoittaa ihmisten tasavertaiseen osallistumiseen perustuvaa yhdessä ajattelemista ja perehtymistä johonkin asiaan tai toimintaan. Dialogissa luodaan kokonaiskuvaa jostakin asiasta. Siihen kuuluu aktiivinen osallistuminen ja sitoutuminen keskusteluun ja sen jatkamiseen myös vaikeissa tilanteissa. Dialogissa välitetään toisista ja suhtaudutaan toisiin kunnioittaen ja vilpittömästi, toiselle hyvää tarkoittaen. Dialogissa voidaan olla yhtä hyvin samaa mieltä kuin eri mieltä toisten kanssa. Oman näkökulman julki tuominen on tärkeää, ei se, kenen tai minkä asian puolelle näkökulma asettuu. Dialogissa ei taistella siitä, kuka on oikeassa vaan jokaisen osallistuminen on tärkeää ja arvokasta. Erilaiset käsitykset ja mielipiteet ovat alku yhteiselle uudelle ymmärtämiselle, jota ei ole olemassa ilman dialogia vaan joka kehittyy dialogin aikana.
Autenttinen tarkoittaa jotain todellista, oikeaa, aitoa tai väärentämätöntä. Oppimisessa se tarkoittaa opiskelijan sitoutumista ja vastuunottoa omasta oppimisestaan. Opiskelija on oman oppimisensa ja osaamisen kehittymisensä subjekti. Ammatillisessa koulutuksessa autenttinen oppiminen lähtee arkisista ja konkreettisista työelämän ongelmista ja oppimisprosessissa ratkaistaan oikeita työelämään ja työtehtäviin liittyviä ongelmia. Osaaminen tarkoittaa sitä, että opiskelija pystyy yhdistämään teoreettisen tiedon käytännön työhön. Kun ongelma on oppijalle aito, hän haluaa selvittää sitä myös teoreettisesti. Kun oppimisprosessi etenee, kasvaa halu tietää ja hallita yhä laajemmin ja syvemmin asioita. Halu tietää ja osata tulee sisältäpäin.
DIANA-mallin soveltaminen

DIANA-mallissa oppimisprosessi etenee autenttisesti ja dialogisesti. Alussa opettaja tai ohjaaja luo kokonaiskuvan käsiteltävästä asiasta ja purkaa tutkimusongelman kysymyslauseiksi. Työskentelyssä mukana olevien on ymmärrettävä, mitä dialoginen keskustelu on. Työskentelyyn voi kuulua myös verkkotyöskentelyä, jossa ryhmiin jakautuneet opiskelijat etsivät lisää tietoa tutkittavasta asiasta. Työskentelyn ohessa jokainen opiskelija työstää omaa oppimiskansiotaan, jota hyödynnetään oppimisen arvioinnissa.
DIANA-malli muodostuu seuraavista kulmakivistä:
yhteisen perustan luominen oppimiselle verkossa
verkossa oppimisen autenttinen eteneminen
verkossa oppimisen dialogiset toimintatavat
oppimisen uudelleen suuntaaminen ja osaamisen kehittäminen
Dialogin käynnistyminen verkossa vaatii erityisesti responsiivisuutta eli vastaanottamisen herkkyyttä toisen lausumille. Dialogi käynnistyy jonkun virittämällä ajatuksella tai kysymyksellä. Keskustelun aloitteen tekemiseen ja keskustelun jatkamiseen täytyy kiinnittää erityistä huomiota. Dialogissa keskustelu kohdentuu käsiteltävään asiaan. Keskustelua jatketaan siitä, mihin edellinen puheenvuoro on päättynyt käyttämällä samoja ilmaisuja, käsitteitä ja sanoja. Dialogisessa verkkokeskustelussa käsitellään yhtä teemaa pitkäaikaisesti ja laaditaan siitä välisynteesejä tarvittaessa.
DIANA-mallin mukaisessa verkko-opiskelussa sekä opettaja että oppijat toimivat oppimisalustalla, jossa keskustellaan aidon dialogin periaatteella. Oppijat etsivät autenttisia, työelämässä osattavia asioita. He muotoilevat työelämästä saatujen kokemusten ja ideoiden perusteella ongelman oppimisensa lähtökohdaksi yhdessä opettajan kanssa.
Oppijat käyttävät kaikkia tietolähteitä. He etsivät informaatiota vertaisilta, opettajalta ja muilta asiantuntijoilta, aineistoista, materiaaleista ja linkeistä, jotka verkossa ovat käytettävissä. Löytynyt informaatio työstetään yhdessä tiedoksi.
Oppijoiden tavoitteena on ymmärtää, mikä merkitys yhteisöllisyydellä on oppimisessa. He harjoittelevat kyselevää ihmettelyn taitoa ja löytävät uusia polkuja ja merkityssisältöjä dialogissa syntyneestä aineistosta.
Opettaja osallistuu oppijayhteisön ongelmanratkaisuun ja ammatillisen osaamisen kehittämiseen arvioimalla prosessin eri vaiheita ja lopputuloksia. Opettaja tekee yhteenvetoja osaamisen edistymisestä. Arvioinnissa ollaan kiinnostuneita toisaalta oppimisprosessin etenemisestä ja parantamisesta ja toisaalta oppimisprosessissa saavutettavista tuloksista. Oppijat arvioivat sekä omaa että toistensa ammatillista kehittymistä.
Aiheesta muualla

DIANA-toimintamallin pääsivu (Arkistoitu – Internet Archive)
Helsingin yliopisto
Helena Aarnion ja Jouni Enqvistin haastattelu DIANA-toimintamallista (Arkistoitu – Internet Archive)
HAMK:n ammatillisen opettajakorkeakoulun opiskelijat[vanhentunut linkki] soveltavat DIANA-toimintamallia kestävän kehityksen opettamiseen
Verkkotyökalu Syvätehoa oppimiseen, joka on rakennettu DIANA-mallin pohjalle
Cullinan

Cullinan ennen leikkaamista
Cullinan oli maailman suurin luonnontimantti. Se löydettiin Etelä-Afrikasta vuonna 1905. Etelä-Afrikan hallitus lahjoitti timantin vuonna 1907 Yhdistyneen kuningaskunnan kuninkaalle Edvard VII:lle. Kivi leikattiin 105:een osaan, joista suurimmat Cullinan I ja Cullinan II ovat maailman suurimpia hiottuja timantteja.